Banniel Flandrez, lesanvet alies al Leon flamank (Vlaamse Leeuw), eo ar banniel ofisiel implijet gant ar Gumuniezh Flamank ha gant Rannvro Flandrez. Degemeret e voe da vanniel ofisiel gant Kuzul nederlandek ar sevenadur (Raad voor de Nederlandse Cultuurgemeenschap) e 1973 ha diwezhatoc’h, e 1985, da vanniel ar Gumuniezh Flamank E 1990 e voe anavezet ar skoed-ardamez ent-ofisiel ivez. Ouzhpenn se e vez implijet ur stumm eeunaet eus ar banniel da logo gant gouarnamant Flandrez.